CELEX: 32013D0654
Language: ro
Date: 2013-11-12 00:00:00
Title: 2013/654/UE: Decizia de punere în aplicare a Comisiei din 12 noiembrie 2013 de modificare a Deciziei 2008/294/CE în vederea includerii unor tehnologii de acces și benzi de frecvențe suplimentare pentru serviciile de comunicații mobile de la bordul aeronavelor (serviciile CMA) [notificată cu numărul C(2013) 7491]  Text cu relevanță pentru SEE

14.11.2013   
            
            
               RO
            
            
               Jurnalul Oficial al Uniunii Europene
            
            
               L 303/48
            
         DECIZIA DE PUNERE ÎN APLICARE A COMISIEI
   din 12 noiembrie 2013
   de modificare a Deciziei 2008/294/CE în vederea includerii unor tehnologii de acces și benzi de frecvențe suplimentare pentru serviciile de comunicații mobile de la bordul aeronavelor (serviciile CMA)
   [notificată cu numărul C(2013) 7491]
   (Text cu relevanță pentru SEE)
   (2013/654/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Decizia nr. 676/2002/CE a Parlamentului European și a Consiliului din 7 martie 2002 privind cadrul de reglementare pentru politica de gestionare a spectrului de frecvențe radio în Comunitatea Europeană (Decizia privind spectrul de frecvențe radio) (1), în special articolul 4 alineatul (3),
   întrucât:
   
               (1)
            
            
               În anexa la Decizia 2008/294/CE a Comisiei (2) sunt stabilite condițiile tehnice și operaționale necesare pentru a permite utilizarea telefoanelor mobile la bordul aeronavelor.
            
         
               (2)
            
            
               Dezvoltarea unor mijloace de comunicații avansate bazate pe progresul tehnic ar îmbunătăți posibilitatea cetățenilor de a fi conectați permanent, oriunde s-ar afla și ar contribui, de asemenea, la realizarea obiectivelor Agendei digitale pentru Europa (3) și ale Strategiei Europa 2020.
            
         
               (3)
            
            
               Pentru a pregăti utilizarea celor mai recente tehnologii și frecvențe disponibile pentru furnizarea serviciilor CMA, la 5 octombrie 2011, în temeiul articolului 4 alineatul (2) din Decizia nr. 676/2002/CE, Comisia a încredințat Conferinței europene a administrațiilor de poștă și telecomunicații (CEPT) un mandat pentru a evalua compatibilitatea tehnică dintre funcționarea sistemelor UMTS aeropurtate și a altor tehnologii aeropurtate fezabile precum LTE sau WiMax în benzi de frecvență precum cele de 2 GHz și de 2,6 GHz și serviciile radio care pot fi afectate.
            
         
               (4)
            
            
               În temeiul mandatului respectiv, CEPT și-a prezentat raportul la 8 martie 2013. Raportul 48 al CEPT a concluzionat că, sub rezerva condițiilor tehnice relevante, ar fi posibil să se introducă tehnologiile UMTS și LTE în banda de 2 100 MHz și, respectiv, în banda de 1 800 MHz. Prin urmare, anexa la Decizia 2008/294/CE a Comisiei ar trebui modificată pe baza rezultatelor Raportului 48 al CEPT, pentru a include aceste tehnologii și a permite utilizarea lor la bordul aeronavelor.
            
         
               (5)
            
            
               Prezenta decizie ar trebui să se aplice cât mai curând posibil, având în vedere utilizarea din ce în ce mai extinsă a tehnologiilor LTE și UMTS în Uniune.
            
         
               (6)
            
            
               Prin limitarea puterii de transmisie a serviciilor CMA ar trebui să se asigure o protecție adecvată a serviciilor radio existente care ar putea fi afectate. Cu toate acestea, având în vedere că unitatea de control a rețelei (NCU) modernizată pentru banda de 2,6 GHz ar fi utilizată doar după ce autoritățile aeronautice competente de certificare vor conveni condițiile tehnice pentru a permite începerea producerii de NCU și după ce certificarea navigabilității va fi încheiată pentru fiecare tip de aeronavă, aplicarea parametrilor NCU pentru banda de 2,6 GHz ar putea fi amânată până la 1 ianuarie 2017.
            
         
               (7)
            
            
               Specificațiile tehnice ale CMA ar trebui să corespundă în continuare progresului tehnologic.
            
         
               (8)
            
            
               Prin urmare, Decizia 2008/294/CE ar trebui modificată în consecință.
            
         
               (9)
            
            
               Măsurile prevăzute în prezenta decizie sunt conforme cu avizul Comitetului pentru spectrul de frecvențe radio,
            
         ADOPTĂ PREZENTA DECIZIE:
   Articolul 1
   Anexa la Decizia 2008/294/CE se înlocuiește cu textul anexei la prezenta decizie.
   Articolul 2
   Valorile pentru banda de 2 570-2 690 MHz prevăzute în tabelul 3 din anexa la prezenta decizie se aplică de la 1 ianuarie 2017.
   Articolul 3
   De îndată ce este posibil și în termen de cel mult șase luni de la intrarea în vigoare a prezentei decizii, statele membre pun la dispoziție pentru serviciile CMA benzile de frecvențe enumerate în tabelul 1 din anexă, fără interferențe și fără protecție, cu condiția ca respectivele servicii să îndeplinească condițiile stabilite în anexă.
   Articolul 4
   Statele membre stabilesc altitudinea minimă deasupra pământului pentru orice transmisie de la un sistem CMA care funcționează în conformitate cu secțiunea 3 din anexă.
   Statele membre pot impune altitudini minime mai mari de funcționare a CMA în cazul în care acest lucru este justificat de condițiile naționale de topografie și de utilizare a rețelelor terestre. Aceste informații, justificate în mod corespunzător, sunt notificate Comisiei în termen de patru luni de la adoptarea prezentei decizii și sunt publicate în Jurnalul Oficial al Uniunii Europene.
   Articolul 5
   Prezenta decizie se adresează statelor membre.
   
      Adoptată la Bruxelles, 12 noiembrie 2013.
      
         
            Pentru Comisie
         
         Neelie KROES
         
            Vicepreședinte
         
      
   
   
      (1)  JO L 108, 24.4.2002, p. 1.
   
      (2)  Decizia 2008/294/CE a Comisiei din 7 aprilie 2008 privind condițiile armonizate de utilizare a spectrului de frecvențe radio pentru exploatarea serviciilor de comunicații mobile la bordul aeronavelor (servicii CMA) în Comunitate (JO L 98, 10.4.2008, p. 19).
   
      (3)  COM(2010) 245 final.
   
      ANEXĂ
      1.   BENZI DE FRECVENȚE ȘI SISTEME AUTORIZATE PENTRU SERVICIILE CMA
      
         Tabelul 1
      
      
                  Tip
               
               
                  Frecvență
               
               
                  Sistem
               
            
                  GSM 1 800
               
               
                  1 710-1 785 MHz (legătura ascendentă) 1 805-1 880 MHz (legătura descendentă)
               
               
                  GSM conforme standardelor GSM publicate de ETSI, în special EN 301 502, EN 301 511 și EN 302 480, sau unor specificații echivalente
               
            
                  UMTS 2 100
                  (FDD)
               
               
                  1 920-1 980 MHz (legătura ascendentă) 2 110-2 170 MHz (legătura descendentă)
               
               
                  UMTS conforme standardelor UMTS publicate de ETSI, în special EN 301 908-1 EN 301 908-2, EN 301 908-3 și EN 301 908-11, sau unor specificații echivalente
               
            
                  LTE 1 800
                  (FDD)
               
               
                  1 710-1 785 MHz (legătura ascendentă) 1 805-1 880 MHz (legătura descendentă)
               
               
                  LTE conforme standardelor LTE publicate de ETSI, în special EN 301 908-1, EN 301 908-13, EN 301 908-14 și EN 301 908-15, sau unor specificații echivalente
               
            2.   INTERZICEREA CONECTĂRII TERMINALELOR MOBILE LA REȚELELE TERESTRE
      În perioada în care este autorizată funcționarea serviciilor CMA la bordul unei aeronave, este interzis ca terminalele mobile care recepționează în benzile de frecvențe enumerate în tabelul 2 să încerce o conectare la rețelele mobile terestre.
      
         Tabelul 2
      
      
                  Bandă de frecvență (MHz)
               
               
                  Sisteme terestre
               
            
                  460-470
               
               
                  CDMA2000, FLASH OFDM
               
            
                  791-821
               
               
                  LTE
               
            
                  921-960
               
               
                  GSM, UMTS, LTE, WiMAX
               
            
                  1 805-1 880
               
               
                  GSM, UMTS, LTE, WiMAX
               
            
                  2 110-2 170
               
               
                  UMTS, LTE
               
            
                  2 570-2 620
               
               
                  UMTS, LTE, WiMAX
               
            
                  2 620-2 690
               
               
                  UMTS, LTE
               
            3.   PARAMETRI TEHNICI
      (a)   Puterea efectiv radiată izotropic (e.i.r.p.) în afara aeronavei, de la NCU/BTS amplasate la bordul aeronavei
      
      
         Tabelul 3
      
      E.i.r.p. totală în afara aeronavei, de la NCU/BTS amplasate la bordul aeronavei/nodul B de la bordul aeronavei nu trebuie să depășească:
      
                  Altitudine deasupra pământului
                  (m)
               
               
                  Densitatea maximă a e.i.r.p. produsă în afara aeronavei de NCU/BTS amplasate la bordul aeronavei/nodul B de la bordul aeronavei
               
            
                  460-470 MHz
               
               
                  791-821 MHz
               
               
                  921-960 MHz
               
               
                  1 805-1 880 MHz
               
               
                  2 110-2 170 MHz
               
               
                  2 570-2 690 MHz
               
            
                  dBm/1,25 MHz
               
               
                  dBm/10 MHz
               
               
                  dBm/200 kHz
               
               
                  dBm/200 kHz
               
               
                  dBm/3,84 MHz
               
               
                  dBm/4,75 MHz
               
            
                  3 000
               
               
                  –17,0
               
               
                  –0,87
               
               
                  –19,0
               
               
                  –13,0
               
               
                  1,0
               
               
                  1,9
               
            
                  4 000
               
               
                  –14,5
               
               
                  1,63
               
               
                  –16,5
               
               
                  –10,5
               
               
                  3,5
               
               
                  4,4
               
            
                  5 000
               
               
                  –12,6
               
               
                  3,57
               
               
                  –14,5
               
               
                  –8,5
               
               
                  5,4
               
               
                  6,3
               
            
                  6 000
               
               
                  –11,0
               
               
                  5,15
               
               
                  –12,9
               
               
                  –6,9
               
               
                  7,0
               
               
                  7,9
               
            
                  7 000
               
               
                  –9,6
               
               
                  6,49
               
               
                  –11,6
               
               
                  –5,6
               
               
                  8,3
               
               
                  9,3
               
            
                  8 000
               
               
                  –8,5
               
               
                  7,65
               
               
                  –10,5
               
               
                  –4,4
               
               
                  9,5
               
               
                  10,4
               
            (b)   Puterea efectiv radiată izotropic (e.i.r.p.) în afara aeronavei de la un terminal prezent la bord
      
      
         Tabelul 4
      
      E.i.r.p. în afara aeronavei de la terminalul mobil nu trebuie să depășească:
      
                  Altitudine deasupra pământului
                  (m)
               
               
                  E.i.r.p. maximă în afara aeronavei de la terminalul mobil GSM în dBm/200 kHz
               
               
                  E.i.r.p. maximă în afara aeronavei de la terminalul mobil LTE în dBm/5 MHz
               
               
                  E.i.r.p. maximă în afara aeronavei de la terminalul mobil UMTS în dBm/3,84 MHz
               
            
                  GSM 1 800 MHz
               
               
                  LTE 1 800 MHz
               
               
                  UMTS 2 100 MHz
               
            
                  3 000
               
               
                  –3,3
               
               
                  1,7
               
               
                  3,1
               
            
                  4 000
               
               
                  –1,1
               
               
                  3,9
               
               
                  5,6
               
            
                  5 000
               
               
                  0,5
               
               
                  5
               
               
                  7
               
            
                  6 000
               
               
                  1,8
               
               
                  5
               
               
                  7
               
            
                  7 000
               
               
                  2,9
               
               
                  5
               
               
                  7
               
            
                  8 000
               
               
                  3,8
               
               
                  5
               
               
                  7
               
            (c)   Cerințe de exploatare
      
      
                  I.
               
               
                  Altitudinea minimă deasupra pământului pentru orice transmisie de la un sistem CMA în funcțiune trebuie să fie de 3 000 de metri.
               
            
                  II.
               
               
                  BTS în funcțiune la bordul aeronavei trebuie să limiteze puterea de transmisie a tuturor terminalelor mobile GSM care transmit în banda de 1 800 MHz la o valoare nominală de 0 dBm/200 kHz în toate etapele comunicării, inclusiv accesul inițial.
               
            
                  III.
               
               
                  Nodul B în funcțiune la bordul aeronavei trebuie să limiteze puterea de transmisie a tuturor terminalelor mobile LTE care transmit în banda de 1 800 MHz la o valoare nominală de 5 dBm/5 MHz în toate etapele comunicării.
               
            
                  IV.
               
               
                  Nodul B în funcțiune la bordul aeronavei trebuie să limiteze puterea de transmisie a tuturor terminalelor mobile UMTS care transmit în banda de 2 100 MHz la o valoare nominală de – 6 dBm/3,84 MHz în toate etapele comunicării, iar numărul utilizatorilor nu poate fi mai mare de 20.